<classify> Timu hizo si mara ya kwanza kukutana, mwaka jana zilicheza mara mbili katika mechi za kalenda ya Shirikisho la Soka la Kimataifa FIFA na kutoka sare michezo yote.Kabla ya mchezo huo wa leo mara ya mwisho Stars ilicheza na Rwanda kwenye uwanja huohuo na kulazimishwa sare ya bao 1-1.Ushiriki wa michezo hiyo uliotoa sare ulisaidia Tanzania kupanda kwa nafasi 10 katika viwango vya soka vya Fifa hadi nafasi ya 100. Ikiwa Stars itafanya vizuri katika mchezo wa leo, Tanzania itakuwa kwenye nafasi nzuri ya kuzidi kupanda katika viwango vya Fifa vinavyotarajiwa kutoka baada ya mechi hizi za kirafiki.Ushindi katika mchezo huo ni muhimu sio tu kwa ajili ya kupanda kwenye viwango hivyo, bali utawaimarisha zaidi wachezaji kuelekea kwenye michuano ya Kombe la Cosafa itakayofanyika Afrika Kusini Mei mwaka huu, ambapo Tanzania inashiriki kama timu mwalikwa.Akizungumza jana jijini Mwanza na waandishi wa habari Kocha Msaidizi wa Taifa Stars, Salum Mayanga alisema kikosi chao kipo katika hali nzuri na sasa kilichobakia ni mchezo wenyewe.Mayanga amewaomba wapenzi wa mpira wa miguu waliopo jijini Mwanza na mikoa ya jirani ya Kanda ya Ziwa, kujitokeza kwa wingi uwanjani kuwaunga mkono kwa kuwashangilia muda wote wa mchezo.  <topic>: MICHEZO 